Diari Oficial de la Generalitat Valenciana


Sumari del DOGV 9974, del 04-11-2024 (2024/11982)

ACORD de 28 d’octubre de 2024, del Consell de Govern, pel qual es modifica el Reglament de protecció de dades i garantia de drets digitals de la Universitat Jaume I.
---------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11542

CVE
:   BYFB-W-2052-91718

Data del document
:   28-10-2024

Organisme emissor
:   Universitat Jaume I de Castelló

Tipus de document
:   Acord

Anàlisi jurídica

*Article únic. Modificació del Reglament de Protecció de Dades i garantia de Drets digitals de la Universitat Jaume I, aprovat en la sessió núm. 9, del Consell de Govern, de 28 d’octubre de 2021*

El Reglament de Protecció de Dades i garantia de Drets digitals de la Universitat Jaume I, aprovat en la sessió núm. 9, del Consell de Govern, de 28 d’octubre de 2021, queda modificat d’acord amb els punts següents:

Un. Es modifica l’Índex, que queda redactat així:

«Índex

Preàmbul

Títol preliminar. Disposicions generals, principis i criteris generals aplicables al tractament de dades personals a la Universitat.

Capítol I. Objecte, àmbit aplicable i definicions

Capítol II. Principis i criteris generals aplicables al tractament de dades personals a la Universitat.

Títol I. Drets vinculats al tractament de dades personals

Títol II. Estructura orgànica de la Universitat per al tractament de dades personals

Títol III. Els tractaments de dades personals en l’àmbit universitari

Capítol I. Tractament de dades personals en la docència i en la gestió acadèmica

Capítol II. Tractament de dades personals en la investigació

Capítol III. Tractament de dades personals en les relacions amb tercers

Capítol IV. Tractament de dades personals en els serveis de gestió

Capítol V. Òrgans col·legiats i publicació de dades

Títol IV. Seguretat i garantia en el tractament de dades personals de la Universitat

Disposició addicional primera. Ús inclusiu del llenguatge

Disposició addicional segona. Competència per al desenvolupament i execució del Reglament

Disposició derogatòria. Derogació normativa

Disposició final. Entrada en vigor»

Dos. Es modifica l’apartat 7 de l’article 29, que queda redactat així:

«Article 29. Captació i difusió de material audiovisual en el context docent

7. La utilització de sistemes automatitzats d'identificació biomètrica en les proves d’avaluació només es podrà fer previ consentiment de l'estudiantat i oferint una alternativa d’avaluació equivalent, sense cap perjuí, que no requerisca el tractament de les dades biomètriques.»

Tres. Es modifica l’apartat 3 de l’article 33, que queda redactat així:

«Article 33. Treballs fi de màster (TFM) i treballs fi de grau (TFG)

3. En tot cas, si un TFM implica a persones o es tracten dades personals serà necessari obtindre l'informe favorable del Comitè d'Ètica en la Investigació amb éssers humans abans d'iniciar els treballs.»

Quatre. S’afegeix el títol de la disposició addicional primera, que queda redactada així:

«Disposició addicional primera. Ús inclusiu del llenguatge»

Cinc. S’afegeix el títol de la disposició addicional segona, que queda redactada així.

«Disposició addicional segona. Competència per al desenvolupament i execució del Reglament»

Sis. S’afegeix el títol de la disposició derogatòria, que queda redactada així:

«Disposició derogatòria. Derogació normativa»

Set. S’afegeix el títol de la Disposició final, que queda redactada així:

«Disposició final. Entrada en vigor»

Huit. S’afegeix l’apartat 2 de la Disposició final, que queda redactada així:

«2. Les modificacions introduïdes per un acord del Consell de Govern en la sessió núm. 9, de 28 d’octubre de 2024, entraran en vigor l’endemà del de la publicació en el *Diari Oficial de la Generalitat Valenciana*.»

Nou. Al llarg del text del Reglament s’actualitza la normativa vigent (article 20.3), es modifica el terme «Comissió Deontològica» per «Comitè d'Ètica en la Investigació amb éssers humans» (en articles 30 a 33) i el de «personal d’administració i serveis (PAS) per «personal tècnic, de gestió i d’administració i serveis (PTGAS)» (a l’article 41.3), així com es realitzen modificacions formals per adaptar el Reglament al model oficial de l’UJI.

  

Castelló de la Plana, 28 d'octubre de 2024

Cristina Pauner Chulvi

Secretària del Consell de Govern